
	Par uzdoto jautājumu izskatīšanu atklātā konkursā SIA “Bulduru Tehnikums” ēku energoefektivitātes paaugstināšanas  projekta vadība un tehniskais atbalsts (ID. Nr. BT 2026/8-ERAF)

	


SIA "Bulduru Tehnikums" ir gatavi sniegt atbildi uz jautājumu par atklātā konkursa "SIA "Bulduru Tehnikums" ēku energoefektivitātes paaugstināšanas projekta vadība un tehniskais atbalsts" (iepirkuma identifikācijas Nr. BT 2026/8-ERAF) nolikuma 5.1.4. punktā noteikto prasību attiecībā uz projekta vadītāja pieredzi 3. grupas ēku projektos.
Pēc atkārtotas iepirkuma dokumentācijas izvērtēšanas Pasūtītājs nav konstatējis pamatu grozīt nolikuma prasības.
Prasība par projekta vadītāja pieredzi tieši 3. grupas ēku projektu vadībā ir objektīvi pamatota, samērīga ar iepirkuma priekšmetu un noteikta, lai nodrošinātu sekmīgu Eiropas Savienības fondu projekta īstenošanu, ievērojot Publisko iepirkumu likuma prasības.
Pamatojums.
1. Prasība ir tieši saistīta ar iepirkuma priekšmetu
Saskaņā ar Publisko iepirkumu likuma 41. pantu pasūtītājam ir tiesības noteikt kvalifikācijas prasības, kuras ir objektīvi nepieciešamas, samērīgas un tieši saistītas ar iepirkuma priekšmetu, lai pārliecinātos par pretendenta spēju kvalitatīvi izpildīt līgumu.
Šajā iepirkumā projekta vadītājam ir jānodrošina ne vien administratīvā projekta koordinācija, bet arī:
•	projekta īstenošanas uzraudzība visā būvniecības ciklā;
•	risku identificēšana un vadība;
•	būvniecības procesa koordinācija starp būvuzņēmēju, būvuzraugu, autoruzraugu, projektētājiem, Pasūtītāju, CFLA un citām institūcijām;
•	termiņu, kvalitātes un izmaksu kontrole;
•	savlaicīga noviržu identificēšana un novēršana;
•	projekta dokumentācijas atbilstības nodrošināšana ES fondu prasībām.
Līdz ar to projekta vadītāja kompetence šajā iepirkumā nav tikai administratīva rakstura.
2. Projekts tiek īstenots 3. grupas publiskās ēkās 
Saskaņā ar Būvniecības likumu un Ministru kabineta 2014. gada 2. septembra noteikumiem Nr. 529 "Vispārīgie būvnoteikumi", 3. grupas būves ir paaugstinātas sarežģītības būves, kurām ir būtiski augstākas prasības attiecībā uz:
•	cilvēku drošību;
•	ugunsdrošību;
•	evakuācijas risinājumiem;
•	būves mehānisko stiprību un stabilitāti;
•	ekspluatācijas drošību;
•	pieejamības prasībām;
•	inženiertehnisko sistēmu darbības nepārtrauktību;
•	būvniecības dokumentācijas kvalitāti;
•	būvniecības procesa kontroli un nodošanu ekspluatācijā.
Energoefektivitātes paaugstināšanas darbi šādās ēkās nav pielīdzināmi vienkāršiem renovācijas darbiem, jo tie vienlaikus skar ēkas norobežojošās konstrukcijas, ugunsdrošības risinājumus, ventilācijas sistēmas, elektroapgādi, inženiertīklus un būves ekspluatācijas nepārtrauktību. Līdz ar to Pasūtītājs uzskata, ka pieredze sadarbībā ar 3.grupas ēku uzraugošo institūciju Būvniecības valsts kontroles biroju (BVKB) ir svarīga projekta sekmīgai īstenošanai.
3. Bulduru tehnikuma ēkas ir ekspluatācijā esošas publiskas izglītības ēkas
Darbi tiks veikti ekspluatācijā esošās izglītības iestādes ēkās, kurās ikdienā uzturas audzēkņi, pedagogi, darbinieki un apmeklētāji.
Tas nozīmē, ka projekta vadītājam jāspēj organizēt darbus tā, lai vienlaikus nodrošinātu:
•	personu drošību;
•	nepārtrauktu izglītības procesa norisi;
•	darba aizsardzības prasību ievērošanu;
•	ugunsdrošības prasību nepārtrauktu izpildi;
•	būvlaukuma nodalīšanu no ekspluatācijā esošajām telpām;
•	risku novēršanu ekspluatācijas laikā.
Šādu projektu vadība būtiski atšķiras no nelielu vai zemākas grupas būvju projektu īstenošanas.
4. Drošības riski 3. grupas ēkās
Projekta vadītājam ir jāspēj identificēt un koordinēt riskus, kas saistīti ar:
•	ugunsdrošības sistēmu nepārtrauktu darbību;
•	evakuācijas ceļu uzturēšanu;
•	būvdarbu organizēšanu ekspluatācijā esošās ēkās;
•	pagaidu inženiertīklu darbību;
•	darba aizsardzības prasību ievērošanu;
•	būvdarbu ietekmi uz ēkas ekspluatāciju;
•	energoefektivitātes pasākumu integrēšanu esošajās sistēmās.
Šādu risku pārvaldība prasa iepriekšēju praktisku pieredzi tieši līdzvērtīgas sarežģītības objektos.
5. Prasība nav konkurenci nepamatoti ierobežojoša
Pasūtītāja noteiktā prasība nav vērsta uz konkrētu komersantu loku un neparedz nepamatotas priekšrocības kādam tirgus dalībniekam.
Prasība ir:
•	objektīvi pamatota;
•	samērīga;
•	tieši saistīta ar iepirkuma priekšmetu;
•	nepieciešama kvalitatīvai līguma izpildei;
•	atbilstoša Publisko iepirkumu likuma principiem.
Iepirkumu uzraudzības biroja praksē ir vairākkārt atzīts, ka pasūtītājs ir tiesīgs prasīt pieredzi līdzvērtīgas sarežģītības objektos, ja šāda pieredze ir nepieciešama līguma kvalitatīvai izpildei.
6. Par Jūsu norādīto argumentu
Jūsu vēstulē norādīts, ka projekta vadītājs neveic tehniskās funkcijas un tehniskos risinājumus nodrošina sertificētie būvspeciālisti.
Pasūtītājs piekrīt, ka tehniskos risinājumus izstrādā un īsteno attiecīgās jomas sertificētie speciālisti. Tomēr tas nemazina projekta vadītāja atbildību par visu projekta procesu koordināciju, risku vadību, savlaicīgu lēmumu pieņemšanu, darbu secības organizēšanu, komunikāciju starp visām iesaistītajām pusēm un projekta mērķu sasniegšanu.
Tieši šādu funkciju kvalitatīvai izpildei pieredze 3. grupas būvju projektos ir būtiska.
Komisijas lēmums : Ņemot vērā minēto, Pasūtītājs secina, ka nolikuma 5.1.4. punktā noteiktā prasība ir objektīvi pamatota, samērīga, atbilstoša Publisko iepirkumu likumam un nepieciešama sekmīgai projekta īstenošanai.
Tādēļ iepirkuma dokumentācijā grozījumi netiks veikti, un nolikuma 5.1.4. punkts paliek spēkā esošajā redakcijā.
Cieņā
Iepirkumu komisijas priekšsēdētājs					
Ēvalds Juhnēvičs *

Par  uzdo to jautājumu izskatīšanu   atklātā konkursā  SIA “Bulduru Tehnikums” ēku energoefektivitātes  paaugstināšanas  projekta vadība un tehniskais  atbalsts  (ID. Nr. BT 2026/ 8 - ERAF )     

SIA "Bulduru Tehnikums" ir gatavi sniegt atbildi uz jautājumu par atklātā konkursa  "SIA "Bulduru Tehnikums" ēku energoefektivitātes paaugstināšanas projekta vadība un  tehniskais atbalsts" (iepirkuma identifikācijas Nr. BT 2026/8 - ERAF) nolikuma 5.1.4. punkt ā  noteikto prasību attiecībā uz projekta vadītāja pieredzi 3. grupas ēku projektos.   Pēc atkārtotas iepirkuma dokumentācijas izvērtēšanas Pasūtītājs nav konstatējis  pamatu grozīt nolikuma prasības.   Prasība par projekta vadītāja pieredzi tieši 3. grupas ēku projektu vadībā ir objektīvi  pamatota, samērīga ar iepirkuma priekšmetu un noteikta, lai nodrošinātu sekmīgu Eiropas  Savienības fondu projekta īstenošanu, ievērojot Publisko iepirkumu likuma prasīb as.   Pamatojums.   1. Prasība ir tieši saistīta ar iepirkuma priekšmetu   Saskaņā ar Publisko iepirkumu likuma 41. pantu pasūtītājam ir tiesības noteikt  kvalifikācijas prasības, kuras ir objektīvi nepieciešamas, samērīgas un tieši saistītas ar  iepirkuma priekšmetu, lai pārliecinātos par pretendenta spēju kvalitatīvi izpildīt līg umu.   Šajā iepirkumā projekta vadītājam ir jānodrošina ne vien administratīvā projekta koordinācija,  bet arī:   •   projekta īstenošanas uzraudzība visā būvniecības ciklā;   •   risku identificēšana un vadība;  

